पाएं अपने शहर की ताज़ा ख़बरें और फ्री ई-पेपरडाउनलोड करें
महम सिविल अस्पताल में शनिवार को वैक्सीनेशन प्रोग्राम के तहत लोगों को कोरोना वैक्सीन लगाई गई। इनमें 75 महिला व पुरुषों को वैक्सीन की पहली व दूसरी डोज लगाई गई। 18 साल से अधिक आयु के अनेक युवा कोरोना वैक्सीन लगवाने आए। लेकिन उन्हें बगैर टीका लगवाए वापस लौटना पड़ा।
हेल्थ इंस्पेक्टर सुनील अहलावत का कहना है कि 18आयु वर्ष प्लस के युवाओं को वैक्सीन लगाने के लिए किसी प्रकार की डोज महम अस्पताल में नहीं आई है। इसलिए शनिवार को केवल 45 साल से अधिक आयु वर्ग के लोगों को ही वैक्सीन का टीका लगाया गया।
दूसरी और राज्य सभा सांसद रामचंद्र जांगड़ा ने भी शनिवार को शहर के सिविल अस्पताल का दौरा किया। इस दौरान उन्होंने अस्पताल में मौजूद सुविधाओं का जायजा लिया। कई चिकित्सकों सहित अन्य कर्मचारी कम पाए गए तो सांसद को बताया गया कि कोरोना पॉजिटिव होने की वजह से फिलहाल अस्पताल में स्टाफ की कमी चल रही है।
सांसद रामचंद्र जांगड़ा ने कहा कि सिविल अस्पताल में वेंटिलेटर, आईसीयू सहित अन्य कई प्रकार की खामियां हैं। जिनके बारे में वे मुख्यमंत्री और स्वास्थ्य मंत्री से बात कर उन्हें पूरी करवाने की कोशिश करेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn